**Национален ученически конкурс за есе „Душата ми е пленница…”**

На 13 януари 2018 г. се навършват 140 години от рождението на Пейо К. Яворов. По този повод Националният литературен музей обявява конкурс за есе на тема „Душата ми е пленница…”.

В конкурса могат да участват ученици от 8 до 12 клас. Изискванията са: обем до 2 стандартни машинописни страници в Word – формат; Times New Roman, 12 pt.

Всяка конкурсна работа трябва да бъде придружена от следната информация: име на автора, възраст, учебно заведение, пощенски адрес, телефон и е-mail адрес за контакти.

Изпращайте своите творби на е-mail адрес nlmuseum@abv.bg или на адрес: София, ул. „Г. С. Раковски” № 138, ет. 2, за Национален литературен музей.

Краен срок за изпращане на текстовете – 22 декември 2017 г.

Резултатите от конкурса ще бъдат обявени на 5 януари 2018 г. на сайта на Националния литературен музей, на адрес <http://nlmuseum.bg/> и страницата на музея във Фейсбук.

Наградените автори ще бъдат уведомени най-късно до 08.01.2018 г., а наградите ще им бъдат връчени на 11.01.2018 г., когато ще бъде тържественото честване на годишнината в Големия салон на Българска академия на науките, намиращ се на ул. „15 ноември” № 1 в София.